Nr. 
Către 
Consiliul Local al Municipiului Timişoara,

Subsemnaţii Sergiu Ştirbu şi Silviu Sarafoleanu, consilieri în cadrul Consiliului Local al Municipiului Timişoara, prin prezenta, în conformitate cu prevederile art. 28 al. (1) şi al art. 29 din regulamentul de organizare şi funcţionare al CLT , vă rugăm să dispuneţi înregistrarea şi trimiterea către compartimentele de specialitate în vederea  întocmirii referatului de specialitate, a avizării pe comisii şi discutării în plenul Consiliului Local a proiectului de HCL anexat a prezentului referat.

Expunere de motive:

Clubul Sportiv Petrom  Timişoara este o organizaţie neguvernamentală, non profit, având ca obiective crearea unei echipe competitive de rugby care să furnizeze cât mai mulţi jucători la loturile naţionale, să promoveze Rugby-ul timişorean, iar pentru sezonul 2006-2007 menţinerea în prima ligă cu ţinta declarată pentru sezonul 2007-2008, calificarea printre primele şase echipe din prima ligă.
Potrivit art. 36 alin (7) lit. a din Legea 215 a administraţiei publice locale republicate (Consiliul Local „hotărăşte, în condiţiile legii, cooperarea sau asocierea cu persoane juridice romane sau străine, în vederea finanţării şi realizării în comun a unor acţiuni, lucrări, servicii sau proiecte de interes public local”), iar potrivit art. 3 alin (1) din Legea 69 din 2000 a educaţiei fizice şi sportului (actualizată) (autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale).
Considerând necesară şi oportună susţinerea acestui sport emblematic pentru oraşul nostru solicităm executivului primăriei şi Consiliului Local luarea în considerare a propunerii noastre şi realizarea demersurilor necesare în acest sens.
Vă mulţumim.

Timişoara 29.03.2007
Consilierii locali:

Sergiu Ştirbu,
Silviu Sarafoleanu.
